Source: https://www.danovecentrum.sk/tlacivo-formular/kontrolny-vykaz-k-dani-z-pridanej-hodnoty-2017.htm
Timestamp: 2020-07-12 10:35:42+00:00

Document:
Daňové centrum - Kontrolný výkaz k dani z pridanej hodnoty (2017)
Dátum publikácie:1. 2. 2017
Oblasti práva: Správne právo / Dane a poplatky / Daň z pridanej hodnoty; Daňové orgány; Správa daní a poplatkov
na vyplnenie kontrolného výkazu k dani z pridanej hodnoty
I. Kto, kedy a ako podáva kontrolný výkaz
1. nie je povinný podať daňové priznanie, napr. ak platiteľ dane registrovaný podľa § 5 alebo § 6 zákona o DPH za príslušné zdaňovacie obdobie nedodal žiadne tovary alebo služby v tuzemsku, pri ktorých by mu vznikla povinnosť platiť daň podľa § 69 ods. 1 zákona o DPH, a zároveň si neuplatňuje odpočítanie dane z prijatých tovarov alebo služieb na vstupe,
2. nie je povinný v daňovom priznaní uviesť žiadne údaje o plneniach, t. j. ak platiteľ dane registrovaný podľa § 4 zákona o DPH za príslušné zdaňovacie obdobie nedodal tovary alebo služby s miestom dodania v tuzemsku a zároveň si neuplatňuje odpočítanie dane z prijatých tovarov alebo služieb na vstupe, pričom je povinný podať daňové priznanie - ide o tzv. „nulové“ daňové priznanie,
3. je povinný uviesť v daňovom priznaní údaje o plneniach, avšak sú to len
a) intrakomunitárne dodania tovarov do iného členského štátu podľa § 43 zákona o DPH alebo
b) dodanie tovarov v rámci trojstranného obchodu podľa § 45 zákona o DPH (platiteľ dane je prvým odberateľom v trojstrannom obchode) alebo
c) vývoz tovarov podľa § 47 zákona a DPH, a zároveň
platiteľ dane neuvádza v daňovom priznaní žiadne odpočítanie dane, prípadne uvádza len odpočítanie dane pri dovoze tovaru v tuzemsku podľa § 49 ods. 2 písm. d) zákona o DPH.
- daň z krádeže tovaru,
- vrátenie dane cestujúcim pri vývoze tovaru podľa § 60 zákona o DPH,
- vysporiadanie koeficientu v poslednom zdaňovacom období kalendárneho roku podľa § 50 zákona o DPH,
- úpravu odpočítanej dane podľa § 54 a § 54a zákona o DPH,
- daň pri zrušení registrácie podľa § 81 ods. 6 zákona o DPH,
- odpočítanie dane pri registrácii platiteľa dane podľa § 55 zákona o DPH,
- oslobodené dodanie tovaru a služieb podľa § 28 až § 42 zákona o DPH,
- oslobodené dodanie služieb podľa § 46 zákona o DPH,
- oslobodené dodanie služieb podľa § 47 ods. 4 až 12 zákona o DPH,
- oslobodené dodanie služieb podľa § 48 ods. 8 zákona o DPH.
Kontrolný výkaz môže byť podaný len elektronickými prostriedkami. Musí byť podpísaný zaručeným elektronickým podpisom. Zaručený elektronický podpis sa nevyžaduje, ak platiteľ dane, ktorý podáva kontrolný výkaz, má so správcom dane uzavretú písomnú dohodu obsahujúcu náležitosti elektronického doručovania, spôsob overovania podania urobeného elektronickými prostriedkami a spôsob preukazovania doručenia a súčasne platiteľ dane písomne oznámi správcovi dane údaje potrebné na doručovanie na tlačive podľa vzoru uverejneného na internetovej stránke Finančného riaditeľstva Slovenskej republiky (podľa § 13 ods. 5 zákona č. 563/2009 Z. z. o správe daní (daňový poriadok) a o zmene a doplnení niektorých zákonov).
II. Transakcie uvádzané v kontrolnom výkaze
A. Údaje z vyhotovených faktúr, ktoré je platiteľ dane povinný vyhotoviť podľa § 71 až § 75 zákona o DPH
A. 1. Údaje z vyhotovených faktúr, ktoré je platiteľ dane povinný vyhotoviť podľa § 71 až § 75 zákona o DPH a z ktorých je osobou povinnou platiť daň v tuzemsku podľa § 69 ods. 1 zákona o DPH
- dodaní tovaru (vrátane dodania tovaru s inštaláciou alebo montážou) s miestom dodania v tuzemsku a o dodaní služby s miestom dodania v tuzemsku, a to platiteľovi dane alebo inej zdaniteľnej osobe alebo právnickej osobe, ktorá nie je zdaniteľnou osobou,
- dodaní tovaru s miestom dodania v tuzemsku, ak ide o cezhraničný zásielkový predaj tovaru (§ 6 ods. 5 zákona o DPH).
- dodaní tovaru a služby oslobodenej od dane s miestom dodania v tuzemsku, a to bez ohľadu na to, či sa k nim vyhotovia faktúry alebo nie, napr. poskytnutie finančných služieb platiteľovi dane v tuzemsku,
- dodaní tovaru do iného členského štátu s miestom dodania v tuzemsku s oslobodením od dane podľa § 43 zákona o DPH (tzv. intrakomunitárne dodanie tovaru),
- dodaní tovaru prvým odberateľom s miestom dodania v inom členskom štáte v rámci trojstranného obchodu podľa § 45 zákona o DPH,
- vývoze tovaru do tretieho štátu s miestom dodania v tuzemsku s oslobodením od dane podľa § 47 zákona o DPH,
- dodaní tovaru a služieb, ak miesto dodania je mimo SR.
Ak platiteľ dane, ktorý uplatňuje osobitnú úpravu podľa § 68d zákona o DPH, skončí jej uplatňovanie alebo prestane byť platiteľom dane, uvedie v A.1. údaje z vyhotovených faktúr o dodaní tovaru alebo služby, pri ktorých nevznikla za obdobie uplatňovania osobitnej úpravy daňová povinnosť prijatím platby, a to za zdaňovacie obdobie, v ktorom skončil uplatňovanie osobitnej úpravy alebo v ktorom prestal byť platiteľom dane (§ 68d ods. 13 zákona o DPH).
A. 2. Údaje z vyhotovených faktúr, ktoré je platiteľ dane povinný vyhotoviť podľa § 71 až § 75 zákona o DPH a z ktorých je osobou povinnou platiť daň príjemca plnenia ako platiteľ dane podľa § 69 ods. 12 písm. f) až j) zákona o DPH
- poľnohospodárske plodiny,
- kovy a kovové predmety,
- stavebné práce a stavby
dodané inému platiteľovi dane, pričom dodávateľ je povinný vyhotoviť faktúru, ale osobou povinnou platiť daň je príjemca plnenia (§ 69 ods. 12 písm. f) až j) zákona o DPH).
Prenos daňovej povinnosti pri uvedených plneniach (okrem stavebných prác a stavby) sa uplatní, ak základ dane je 5 000 eur a viac a príjemca plnenia je platiteľ dane. Ak ide o dodanie uvedených plnení, pri ktorých základ dane je do 5 000 eur, uvádza dodávateľ tieto dodania v A.1.
Pri faktúrach o dodaniach tovarov patriacich do rovnakej kategórie (kategórie uvedené v jednotlivých písmenách - § 69 ods. 12 písm. f), g), h) a i) zákona o DPH), ako sú poľnohospodárske plodiny, kovy a kovové predmety, mobilné telefóny a integrované obvody, sa prenos daňovej povinnosti uplatní, ak celkový základ dane na faktúre o dodaní jednotlivých tovarov v rovnakej kategórii (po sčítaní jednotlivých základov dane na faktúre) je 5 000 eur a viac. Napr. faktúra obsahuje údaje o dodaní pšenice (základ dane 3 000 eur) a kukurice (základ dane 3 000 eur), a keďže po spočítaní základov dane je základ dane vyšší ako 5 000 eur, uplatní sa prenos daňovej povinnosti. Ak faktúra obsahuje údaje o dodaní mobilných telefónov (základ dane 3 000 eur) a integrovaných obvodov (základ dane 3 000 eur), prenos daňovej povinnosti sa neuplatní, pretože ide o tovary patriace do rôznych kategórií, pri ktorých sa základ dane nespočítava.
Pri súhrnnej faktúre o dodaniach uvedených tovarov sa prenos daňovej povinnosti uplatní, ak celkový základ dane na súhrnnej faktúre (po sčítaní základov dane za jednotlivé samostatné dodania tovarov) je 5 000 eur a viac. Ak napr. súhrnná faktúra obsahuje údaje o dodaní železa s dátumom dodania 4.1.2017 (základ dane 2 000 eur), s dátumom dodania 12.1.2017 (základ dane 2 000 eur) a dátumom dodania 23.1.2017 (základ dane 2 000 eur), jednotlivé základy dane zo súhrnnej faktúry sa spočítajú a uplatní sa prenos daňovej povinnosti (základ dane je 6 000 eur).
- dodanie kovového odpadu alebo kovového šrotu podľa § 69 ods. 12 písm. a) zákona o DPH,
- dodanie emisných kvót skleníkových plynov podľa § 69 ods. 12 písm. b) zákona o DPH,
- dodanie nehnuteľnosti, ktorú sa platiteľ dane rozhodol zdaniť alebo ktorá sa predáva dlžnou osobou v konaní o nútenom predaji podľa § 69 ods. 12 písm. c) a d) zákona o DPH,
- dodanie tovaru, ktorý je predmetom záruky zabezpečujúcej pohľadávku veriteľa podľa § 69 ods. 12 písm. e) zákona o DPH.
1. Dodávateľ v A.1. a A.2. neuvádza zjednodušené faktúry podľa § 74 ods. 3 písm. a), b) , c) a d) zákona o DPH.
2. Ak faktúra obsahuje údaje o dodaniach tovarov alebo služieb, z ktorých je dodávateľ povinný platiť daň podľa § 69 ods. 1 zákona o DPH, a zároveň údaje o dodaní tovarov a služieb, z ktorých je osobou povinnou platiť daň príjemca plnenia podľa § 69 ods. 12 písm. f) až j) zákona o DPH, uvedie dodávateľ prislúchajúce údaje z faktúry v A.1. a aj v A.2.
3. Ak faktúra obsahuje údaje o dodaniach tovarov alebo služieb, z ktorých je dodávateľ povinný platiť daň podľa § 69 ods. 1 zákona o DPH, a údaje podľa § 69 ods. 12 písm. a) až e) zákona o DPH, z ktorých je povinný platiť daň príjemca plnenia, uvedie dodávateľ len prislúchajúce údaje podľa § 69 ods. 1 z faktúry v A.1. (údaje podľa § 69 ods. 12 písm. a) až e) zákona o DPH z príslušnej faktúry uvedie príjemca plnenia v B.1.)
4. Ak bola vyhotovená faktúra k prijatej platbe a táto prijatá platba predstavovala 100 % ceny za dodanie tovaru alebo služby a následne v ďalšom zdaňovacom období bola vyhotovená faktúra o dodaní tovaru alebo služby, dodávateľ uvedie v kontrolnom výkaze za príslušné zdaňovacie obdobie len faktúru k prijatej platbe (faktúru vyhotovenú o dodaní tovaru alebo služby z dôvodu nulovej daňovej povinnosti v nasledujúcom zdaňovacom období už v kontrolnom výkaze neuvádza). Rovnako sa postupuje aj keď takýto prípad nastane v rámci jedného zdaňovacieho obdobia.
B. Údaje z prijatých faktúr
B. 1. Údaje z prijatých faktúr, pri ktorých je platiteľ dane ako príjemca plnenia osobou povinnou platiť daň v tuzemsku podľa § 69 ods. 2, 3, 6, 7, 9 až 12 zákona o DPH
- tovar (okrem tovaru dodaného formou zásielkového predaja) alebo služby s miestom dodania v tuzemsku podľa 16 ods. 1 až 4, 10 a 11 zákona o DPH dodané zahraničnou osobou z iného členského štátu alebo tretieho štátu,
- služby s miestom dodania v tuzemsku podľa § 15 ods. 1 zákona o DPH dodané zahraničnou osobou z iného členského štátu alebo tretieho štátu,
- tovar nadobudnutý v tuzemsku z iného členského štátu podľa § 11 a § 11a zákona o DPH,
- tovar nadobudnutý v rámci trojstranného obchodu, ak platiteľ dane je druhým odberateľom,
- elektrina, plyn, teplo a chlad, ak sú dodané zahraničnou osobou z iného členského štátu alebo tretieho štátu,
- zlato vo forme suroviny alebo polotovaru dodané iným platiteľom dane v tuzemsku,
- investičné zlato podľa § 67 ods. 1 písm. a) zákona o DPH dodané iným platiteľom dane v tuzemsku,
- tovar alebo služby dodané iným platiteľom dane v tuzemsku, pri ktorých sa uplatní prenos daňovej povinnosti podľa § 69 ods. 12 zákona o DPH, napr. poľnohospodárske plodiny, kovy a kovové predmety, mobilné telefóny, integrované obvody, kovový šrot, emisné kvóty, dodanie nehnuteľností v konaní o nútenom predaji, stavebné práce a dodanie stavby alebo jej časti, dodanie tovaru s inštaláciou alebo montážou, ktoré patria do sekcie F štatistickej klasifikácie produktov.
1. Príjemca plnenia v B.1.
- uvádza údaje z prijatých faktúr aj v prípade, ak nemá nárok na odpočítanie dane,
- neuvádza dodanie služby zahraničnou osobou z iného členského štátu alebo tretieho štátu, ktorá je oslobodená od dane (napr. finančná služba od poskytovateľa z iného členského štátu).
2. Ak faktúra obsahuje údaje o dodaniach tovarov alebo služieb, z ktorých je povinný platiť daň dodávateľ (údaje uvádza dodávateľ v A.1.), a zároveň aj údaje o dodaní tovarov, z ktorých je osobou povinnou platiť daň príjemca plnenia, uvedie príjemca plnenia (odberateľ) v B.1. údaje z faktúry, z ktorých je povinný platiť daň, a údaje prislúchajúce k plneniam, z ktorých je povinný platiť daň dodávateľ, uvedie v B.2.
3. Ak platiteľ dane ku dňu podania kontrolného výkazu nedostal faktúru o nadobudnutí tovaru z iného členského štátu, uvedie údaje z tejto faktúry do kontrolného výkazu za to zdaňovacie obdobie, v ktorom dostal faktúru.
B. 2. Údaje z prijatých faktúr o dodaní tovarov alebo služieb, ktoré sú alebo majú byť dodané iným platiteľom dane, ktorý je osobou povinnou platiť daň podľa § 69 ods. 1 zákona o DPH a pri ktorých platiteľ dane (príjemca plnenia) uplatňuje odpočítanie dane v príslušnom zdaňovacom období
- o dodaní tovarov alebo služieb oslobodených od dane podľa § 28 až § 42 zákona o DPH (napr. kúpa poľnohospodárskej pôdy od platiteľa dane, kúpa cenných papierov od platiteľa dane), - o dodaní tovarov alebo služieb, pri ktorých neuplatňuje odpočítanie dane (napr. banka alebo zdravotná poisťovňa, ktorá prijme službu softvérového poradenstva od iného platiteľa dane, pri ktorej neuplatňuje odpočítanie dane, pretože nemá nárok na odpočítanie dane).
B.3.1. Údaje zo všetkých prijatých zjednodušených faktúr podľa § 74 ods. 3 písm. a) až c) zákona o DPH, z ktorých príjemca plnenia uplatňuje odpočítanie dane (ak je celková suma odpočítanej dane za príslušné zdaňovacie obdobie menej ako 3 000 eur)
Ak je celková suma odpočítanej dane zo zjednodušených faktúr za príslušné zdaňovacie obdobie menej ako 3 000 eur, príjemca plnenia, ktorý má o prijatom tovare alebo službe zjednodušenú faktúru podľa § 74 ods. 3 písm. a) až c) zákona o DPH, uvádza v B.3.1. celkovú sumu základov dane, celkovú sumu dane a celkovú sumu odpočítanej dane za dané zdaňovacie obdobie, a to zo všetkých prijatých zjednodušených dokladov, z ktorých si uplatňuje odpočítanie dane v zdaňovacom období, za ktoré podáva kontrolný výkaz. Zjednodušenú faktúru, z ktorej si neodpočítava daň, nezahrnie do kontrolného výkazu. Príjemca plnenia do B.3.1. zahrnie:
- doklady z ERP,
- doklad vyhotovený tankovacím automatom,
- doklad za tovar alebo službu, ak cena vrátane dane nie je viac ako 100 eur (napr. parkovacie lístky, cestovné lístky, doklad za elektronickú diaľničnú známku).
B. 3.2. Údaje zo všetkých prijatých zjednodušených faktúr podľa § 74 ods. 3 písm. a) až c) zákona o DPH, z ktorých príjemca plnenia uplatňuje odpočítanie dane (ak je celková suma odpočítanej dane za príslušné zdaňovacie obdobie 3 000 eur a viac)
A k je celková suma odpočítanej dane zo zjednodušených faktúr za príslušné zdaňovacie obdobie 3 000 eur a viac, príjemca plnenia, ktorý má o prijatom tovare alebo službe zjednodušenú faktúru podľa § 74 ods. 3 písm. a) až c) zákona o DPH, uvádza v B.3.2. celkovú sumu základov dane, celkovú sumu dane a celkovú sumu odpočítanej dane podľa identifikačného čísla pre DPH dodávateľa za dané zdaňovacie obdobie, a to zo všetkých prijatých zjednodušených dokladov, z ktorých si uplatňuje odpočítanie dane v zdaňovacom období, za ktoré podáva kontrolný výkaz. Zjednodušenú faktúru, z ktorej si neodpočítava daň, nezahrnie do kontrolného výkazu.
C. Údaje z vyhotovených a prijatých opravných faktúr podľa § 71 ods. 2 zákona o DPH
C. 1. Údaje z opravných faktúr vyhotovených dodávateľom k faktúram uvedeným v A.1. a A.2.
V C.1. dodávateľ neuvádza údaje z vyhotovených dobropisov alebo ťarchopisov, ktoré sú vyhotovené k dodávkam, pri ktorých sa vydáva doklad z ERP alebo pri ktorých dodávateľ nie je povinný vyhotoviť faktúru. Tieto údaje sú zahrnuté v D.1. alebo D.2. (v celkovom obrate).
C. 2. Údaje z opravných faktúr prijatých príjemcom plnenia k faktúram uvedeným v B.1. a B.2.
V C.2. príjemca plnenia uvádza aj údaje z jednotlivých prijatých dobropisov alebo ťarchopisov, ktoré sú vyhotovené k dodávkam, pri ktorých bol vydaný doklad z ERP alebo iná zjednodušená faktúra (§ 74 ods. 3 písm. a) zákona o DPH), a to aj napriek tomu, že údaje z prijatých zjednodušených faktúr uvádza v kontrolnom výkaze jednou celkovou sumou v B.3.1. alebo podľa identifikačného čísla DPH dodávateľa v B.3.2.
UPOZORNENIE k C.l.a C.2.:
D. Údaje o dodaní tovarov a služieb iných ako uvedených v A., pri ktorých je dodávateľ osobou povinnou platiť daň
(Údaje z dodávok tovarov a služieb, pri ktorých je dodávateľ osobou povinnou platiť daň v tuzemsku podľa § 69 ods. 1 zákona o DPH a pri ktorých vyhotovuje zjednodušené faktúry podľa § 74 ods. 3 a) až c) zákona o DPH alebo pri ktorých platiteľ dane nie je povinný vyhotoviť faktúru)
D. 1. Údaje o celkových sumách obratov evidovaných ERP
Údaje uvádza platiteľ dane (dodávateľ), ktorý je povinný evidovať tržby ERP podľa osobitného predpisu.
Ak sa prostredníctvom ERP vyhotoví doklad, ktorý má všetky náležitosti faktúry podľa § 74 ods. 1 zákona o DPH, platiteľ dane uvádza tieto faktúry do A.1. a ak ich nie je možné vylúčiť z celkového obratu evidovaného ERP, môže ich mať duplicitne zahrnuté v údaji o celkovom obrate v D.1.
Do obratu platiteľ dane nemusí zahrnúť faktúry, ktoré už boli vyhotovené so všetkými náležitosťami faktúry a následne sú uhradené v hotovosti a evidované prostredníctvom ERP (faktúry sú uvedené v A.1.).
D. 2. Údaje o celkových základoch dane vrátane opráv základu dane a celkovej sume dane vzťahujúcich sa na dodania tovarov a služieb, pri ktorých vznikla daňová povinnosť a ktoré sa neevidujú ERP
V D.2. platiteľ dane (dodávateľ) zahrnie len tie dodania tovaru alebo služby, ktoré nezahrnul do D.1. Ide najmä o dodanie tovaru alebo služieb nezdaniteľným osobám, ako aj predaj cestovných lístkov, doklad z tankovacieho automatu, príp. predaj elektronických diaľničných známok, ak nie sú zahrnuté v D.1.
Do celkových súm obratov sa nemusia zahrnúť obraty z plnení oslobodených od dane. UPOZORNENIE k A.1. a D.2.:
V A.1. a D.2. sa uvádzajú aj bezodplatné dodania, ktoré sa považujú za dodania za protihodnotu. Neuvádza sa odvod dane pri krádeži tovaru podľa § 53 ods. 5 zákona o DPH, vrátenie dane cestujúcim pri vývoze tovaru do tretích štátov, vysporiadanie koeficientu v poslednom zdaňovacom období kalendárneho roka podľa § 50 ods. 4 zákona o DPH, úprava odpočítanej dane podľa § 54 a § 54a zákona o DPH, odpočítanie dane pri registrácii za platiteľa dane podľa § 55 zákona o DPH, vysporiadanie dane pri zrušení registrácie.
III. Postup pri vypĺňaní kontrolného výkazu
Uvádza sa IČ DPH platiteľa dane registrovaného podľa § 4, § 4b, § 5 alebo § 6 zákona o DPH, ktorý podáva kontrolný výkaz. IČ DPH pozostáva z kódu štátu „SK“ a číselných znakov.
Riadny - podáva platiteľ dane do 25. dňa mesiaca nasledujúceho po skončení kalendárneho mesiaca alebo kalendárneho štvrťroka.
Opravný - podáva platiteľ dane, ak pred uplynutím lehoty na podanie kontrolného výkazu zistí, že údaje uvedené v podanom kontrolnom výkaze sú neúplné alebo nesprávne.
Dodatočný - podáva platiteľ dane, ak po uplynutí lehoty na podanie kontrolného výkazu zistí, že údaje uvedené v podanom kontrolnom výkaze sú neúplné alebo nesprávne.
Platiteľ dane podávajúci kontrolný výkaz za kalendárny mesiac vyznačí obdobie uvedením príslušného mesiaca číslom 01 - 12 a príslušným kalendárnym rokom (platiteľ dane nevyznačuje kalendárny štvrťrok).
Platiteľ dane podávajúci kontrolný výkaz za kalendárny štvrťrok vyznačí obdobie uvedením príslušného štvrťroka číslom 1 - 4 a príslušným kalendárnym rokom (platiteľ dane nevyznačuje kalendárny mesiac).
V kontrolnom výkaze podanom za kalendárny mesiac január 2017 sa vyznačí toto obdobie uvedením čísla 01 2017 (štvrťrok sa nevyznačuje). V kontrolnom výkaze podanom za 1. kalendárny štvrťrok 2017 sa vyznačí toto obdobie uvedením číslom 1 2017 (mesiac sa nevyznačuje).
Každý platiteľ dane, ktorý podáva kontrolný výkaz, uvádza svoje identifikačné údaje. Údaje sú totožné s údajmi uvedenými v obchodnom registri, v živnostenskom liste, príp. v iných registroch (t. j. aj s použitím malých písmen).
Ak platiteľ dane nemá k dispozícii niektorý z povinných údajov (povinné náležitosti faktúry), ktoré vypĺňa v A. a B., (napr. chýba údaj na faktúre), uvedie v kolónke príslušného stĺpca údaj „0“. Uvedené neplatí, ak platiteľ dane (odberateľ) v B.1. vypĺňa údaje na základe iných dokladov ako je faktúra. V týchto prípadoch musia byť vyplnené príslušné stĺpce.
Ak nie je na faktúre uvedený dátum dodania tovaru alebo dátum dodania služby, predpokladá sa, že dátum dodania je totožný s dňom vyhotovenia faktúry (§ 74 ods. 1 písm. d) zákona o DPH). Tento dátum (dátum vyhotovenia faktúry) uvedie platiteľ dane do kontrolného výkazu do stĺpca „dátum dodania tovaru alebo služby“.
A. Údaje z vydaných faktúr o dodaní tovarov a služieb
A. 1. Údaje z vydanej faktúry o dodaní tovarov a služieb, ktorú bol platiteľ dane povinný vyhotoviť podľa § 71 až § 75 zákona o DPH, pri ktorých je osobou povinnou platiť daň v tuzemsku podľa § 69 ods. 1 zákona o DPH (okrem zjednodušenej faktúry a faktúry o dodaní tovarov a služieb oslobodených od dane)
Uvádza sa IČ DPH odberateľa, ktoré je uvedené na faktúre. V postavení odberateľa môže byť platiteľ dane, iná zdaniteľná osoba, nezdaniteľná právnická osoba, osoba identifikovaná pre daň v inom členskom štáte alebo treťom štáte. Platiteľ dane uvádza IČ
DPH uvedené na faktúre, ktorým môže byť IČ DPH pridelené v tuzemsku, v inom členskom štáte (alebo daňové číslo pridelené v treťom štáte). Pri zdaniteľnej osobe alebo nezdaniteľnej právnickej osobe, ktorá nemá pridelené IČ DPH, sa táto kolónka nevyplní.
Z faktúry s poradovým číslom 1 - A/2017 sa do kontrolného výkazu uvedie 1-A/2017.
Dodávateľ, ktorý uplatňuje osobitnú úpravu podľa § 68d zákona o DPH, uvedie dátum, kedy vznikla daňová povinnosť, t. j. dátum prijatia platby, prípadne jej časti.
Ak dodávateľ, ktorý uplatňuje osobitnú úpravu podľa § 68d zákona o DPH, prijme len časť platby za tovar alebo službu, uvedie údaje pomerne podľa výšky prijatej platby.
Uvádza sa základná sadzba dane 20 % alebo znížená sadzba dane 10 %. Ak faktúra obsahuje údaje o tovaroch, ktoré podliehajú základnej sadzbe dane, a tovaroch, ktoré podliehajú zníženej sadzbe dane, uvedie sa sadzba dane v dvoch riadkoch; jedenkrát pre tovary podliehajúce základnej sadzbe dane, druhýkrát pre tovary podliehajúce zníženej sadzbe dane.
Príklad: 20, 10.
A.2. Údaje z vydanej faktúry o dodaní tovarov a služieb, ktorú bol platiteľ dane povinný vyhotoviť podľa § 71 až § 75 zákona o DPH, pri ktorých je povinný platiť daň v tuzemsku príjemca plnenia podľa § 69 ods. 12 písm. f) až j) zákona o DPH
Uvádza sa základ dane v eurách. Základ dane sa uvádza s 2 desatinnými miestami. Príklad: 6000,53.
Množstvo tovaru sa uvádza pri vyhotovených faktúrach o dodávkach tovaru podľa § 69 ods. 12 písm. f) až i) zákona o DPH. Množstvo tovaru sa vyjadrí v mernej jednotke uvedenej na faktúre (tona - t, kilogram - kg, meter - m, kus - ks). Množstvo tovaru sa uvádza s 2 desatinnými miestami.
Ak ide o faktúru vyhotovenú k dodaniu tovarov, ktoré patria do rovnakého 4- miestneho číselného kódu SCS (napr. ryža guľatozrnná a ryža dlhozrnná) a tieto tovary sú na faktúre uvedené v rôznych merných jednotkách (napr. ryža guľatozrnná je v kg a ryža dlhozrnná je v t), prepočítajú sa tieto tovary na jednu mernú jednotku, aby bolo možné uviesť súčet množstva. Ak je na faktúre uvedený tovar v mernej jednotke m2 alebo m3, uvedie sa merná jednotka „m“.
Ak ide o faktúru vyhotovenú k dodaniu napr. dvoch rôznych tovarov, ktoré nepatria do rovnakého 4-miestneho číselného kódu SCS, uvedie údaje z faktúry platiteľ dane v dvoch riadkoch kontrolného výkazu.
Číselný kód tovaru (tovar podľa § 69 ods. 12 písm. f) a g zákona)
Ak súhrnná faktúra obsahuje dodania tovarov alebo služieb uvádzané v A.2., pri ktorých dochádza k prenosu daňovej povinnosti, súhrnne možno uviesť jeden základ dane a jednu sumu dane iba pri rovnakých druhoch tovarov alebo služieb, prípadne tovaroch s rovnakým 4-miestnym číselným kódom SCS.
Platiteľ dane, ktorý uplatní prenos daňovej povinnosti podľa § 69 ods. 12 písm. j) zákona o DPH pri dodaní stavebných prác a dodaní stavby alebo jej časti, pri dodaní tovaru s inštaláciou alebo montážou, ktoré patria do sekcie F štatistickej klasifikácie produktov, uvádza údaje z vyhotovenej faktúry do stĺpca „identifikačné číslo pre daň odberateľa“, do stĺpca „poradové číslo faktúry“, do stĺpca „dátum dodania tovaru alebo služby alebo dátum prijatia platby“ do stĺpca „základ dane v eurách“ a prípadne do stĺpca „kód opravy“.
B. 1. Prijaté faktúry, pri ktorých je osobou povinnou platiť daň v tuzemsku príjemca plnenia podľa § 69 ods. 2, 3, 6, 7, 9 až 12 zákona o DPH
Uvádza sa IČ DPH dodávateľa uvedené na faktúre. Ak IČ DPH dodávateľa na faktúre uvedené nie je, potom odberateľ kolónku nevyplní.
Z prijatej faktúry sa uvádza dátum dodania tovaru alebo služby alebo dátum prijatia platby, ak je platba prijatá pred dodaním tovaru alebo služby (dátum vzniku daňovej povinnosti). Uvádza sa 8-miestne číslo bez medzier a znakov. Uvedie sa deň, mesiac a rok (DDMMRRRR).
Ak príjemca plnenia nemá nárok na odpočítanie dane podľa § 49 ods. 3 zákona o DPH, uvedie „0“.
B.2. Prijaté faktúry, z ktorých si príjemca plnenia uplatňuje odpočítanie dane v príslušnom zdaňovacom období a ktoré boli vyhotovené platiteľom dane, ktorý je povinný platiť daň podľa § 69 ods. 1 zákona o DPH
Uvádza sa IČ DPH dodávateľa uvedené na faktúre. V postavení dodávateľa môže byť iba platiteľ dane, ktorému bolo pridelené IČ DPH v tuzemsku.
C. Údaje z faktúry podľa § 71 ods. 2 zákona o DPH (opravná faktúra)
C. 1. Údaje z opravnej faktúry vyhotovenej platiteľom dane (dodávateľom) k faktúre uvedenej v A.1. alebo A.2.
Uvádza sa poradové číslo opravnej faktúry (vyhotovený dobropis alebo ťarchopis), ktorou sa znižuje základ dane alebo zvyšuje základ dane, uvedené dodávateľom tovaru alebo služby (resp. vyhotoviteľom faktúry v mene dodávateľa).
Uvádza sa rozdiel množstva tovaru pri vyhotovených opravných faktúrach k dodávkam tovaru podľa § 69 ods. 12 písm. f) až i) zákona o DPH. Napr. ak došlo k čiastočnému zrušeniu dodávky mobilných telefónov o 100 kusov, uvedie sa rozdiel množstva tovaru so znamienkom mínus, teda -100. Údaj sa uvádza bez medzery.
Ak ide o opravnú faktúru vyhotovenú k dodaniam rôznych tovarov, ktoré nepatria do rovnakého 4-miestneho číselného kódu SCS, uvedie sa rozdiel pre každý druh tovaru osobitne. Údaje sa uvádzajú bez medzery.
C. 2. Údaje z opravnej faktúry prijatej platiteľom dane (príjemcom plnenia) k faktúre uvedenej v B.1. a B.2.
D. Údaje o dodaní tovarov a služieb iných ako uvedených v A., pri ktorých je platiteľ dane osobou povinnou platiť daň
D. 1. Údaje o obratoch evidovaných ERP
Uvádza sa celková suma obratov (vrátane opráv základu dane) v eurách za príslušné zdaňovacie obdobie za všetky ERP platiteľa dane (ide o celkovú sumu obratov z ERP). Celková suma obratov sa uvádza s 2 desatinnými miestami.
D. 2. Údaje o dodaní tovarov alebo služieb, ktoré sa neevidujú ERP
Celková suma základov dane vrátane opráv v eurách
Uvádza sa suma základov dane o dodaniach tovarov alebo služieb platiteľom dane, pri ktorých nie je povinnosť vyhotoviť faktúru, platiteľ dane je však osobou povinnou platiť daň. Suma základov dane sa uvádza v členení podľa sadzieb dane s 2 desatinnými miestami. Celková suma dane v eurách
UPOZORNENIE: k uvádzaniu údaja „0“ v kontrolnom výkaze:
1. Zmena údajov oproti údajom uvedeným v podanom kontrolnom výkaze (platiteľ dane uviedol v kontrolnom výkaze nesprávne údaje)
Uvedie pôvodné nesprávne údaje v celom riadku a v stĺpci „kód opravy“ uvedie kód 1 , t. j. storno údajov. Zároveň uvedie nanovo všetky správne údaje v každom stĺpci (nové opravené a správne údaje) príslušného riadku a v stĺpci „kód opravy“ uvedie kód 2.
2. Platiteľ dane uviedol v kontrolnom výkaze údaje, ktoré tam nemali byť uvedené (omylom uvedené)
3. Platiteľ dane neuviedol v kontrolnom výkaze faktúru, ktorá tam mala byť uvedená
Príklad k dodatočnému kontrolnému výkazu
Platiteľ dane dodal tovar 20. apríla. V tento deň vznikla daňová povinnosť. Platiteľ dane bol povinný vyhotoviť faktúru do 5. mája, avšak faktúru vyhotovil o dva mesiace neskôr - 5. júla. Keďže faktúru nevyhotovil, neuviedol ju do kontrolného výkazu za zdaňovacie obdobie apríl. Platiteľ dane zahrnul dodanie tovaru do daňového priznania za zdaňovacie obdobie apríl. Do kontrolného výkazu za apríl faktúru nezahrnul, lebo nebola vyhotovená. V júli je povinný podať dodatočný kontrolný výkaz za zdaňovacie obdobie apríl, kde uvedie údaje z faktúry vyhotovenej v júli a uvedie kód opravy 2.
IČ DPH - identifikačné číslo pre daň z pridanej hodnoty
SCS - Spoločný colný sadzobník
Kontrolný výkaz k dani z pridanej hodnoty (2018, 2017) / 20 kB
Kontrolný výkaz k dani z pridanej hodnoty (2020, 2019, 2018)
Kontrolný výkaz k dani z pridanej hodnoty (od 1. 4. 2016)

References: § 5
 § 6
 § 69
 § 4
 § 43
 § 45
 § 47
 § 49
 § 60
 § 50
 § 54
 § 54
 § 81
 § 55
 § 28
 § 42
 § 46
 § 47
 § 48
 § 13
 § 71
 § 75
 § 71
 § 75
 § 69
 § 43
 § 45
 § 47
 § 68
 § 71
 § 75
 § 69
 § 69
 § 69
 § 69
 § 69
 § 69
 § 74
 § 69
 § 69
 § 69
 § 69
 § 69
 § 69
 § 69
 § 15
 § 11
 § 11
 § 67
 § 69
 § 69
 § 28
 § 42
 § 74
 § 74
 § 74
 § 74
 § 71
 § 69
 § 74
 § 74
 § 53
 § 50
 § 54
 § 54
 § 55
 § 4
 § 4
 § 5
 § 6
 § 71
 § 75
 § 69
 § 68
 § 68
 § 71
 § 75
 § 69
 § 69
 § 69
 § 69
 § 69
 § 49
 § 69
 § 71
 § 69